**มายาโรส** เป็นนามปากกาของ **ณหทัย แสนมงคล** (ชื่อเดิม **อรุโณทัย วรรณถาวร**) นักเขียนนวนิยายโรแมนติกเขย่าขวัญ นักเขียนรางวัลชนะเลิศโครงการประกวดนักเขียนน่ารัก season 2 ซึ่งเป็นโครงการค้นหานักเขียนนวนิยายไม่เป็นพิษต่อสังคมไทย โดยสำนักพิมพ์แน็ตตี้ ในเครือบรรลือสาสน์

ประวัติ
-------

เกิดเมื่อวันที่ 28 พฤษภาคม พ.ศ. 2533 ที่เชียงใหม่ จบการศึกษาระดับปริญญาตรีด้วยเกียรตินิยมเหรียญทองอันดับหนึ่ง จากคณะการสื่อสารมวลชน สาขาวิชาการสื่อสารมวลชน แขนงวิชาสื่อใหม่ และการสร้างภาพเคลื่อนไหว มหาวิทยาลัยเชียงใหม่ และจบการศึกษาระดับปริญญาโท จากคณะการสื่อสารมวลชน มหาวิทยาลัยเชียงใหม่ ทำงานเป็นผู้ผลิตข่าวและสารคดี มีรายการสารคดีที่ออกอากาศทาง สถานีโทรทัศน์ไทยพีบีเอส คือ รายการเด็กมีเรื่อง และ รายการสองกำลังสื่อ  ปัจจุบันเป็นนักวิชาการอิสระ

การประพันธ์
-----------

เริ่มเขียนเรื่อง *Passion สุสานรักกุหลาบดำ* และไปโพสต์ลงในเว็บเด็กดี ในปี พ.ศ. 2552 ได้รับรางวัลชนะเลิศนวนิยายรักโรแมนติกใน โครงการประกวดนักเขียนน่ารัก season 2 ซึ่งเป็นโครงการค้นหานักเขียนนวนิยายไม่เป็นพิษต่อสังคมไทย โดยสำนักพิมพ์แน็ตตี้ ในเครือสำนักพิมพ์บรรลือสาสน์ และได้เป็นผลงานตีพิมพ์เรื่องแรก โดยในครั้งนั้นได้ใช้นามปากกาว่า กุหลาบน้ำเงิน 

การรับโล่เกียรติยศโครงการ NEW STAR The writer
หลังจากนั้นยังได้รับมอบโล่เกียรติยศในโครงการ "NEW STAR the Writer" โดย "พิมพ์คำสำนักพิมพ์" ซึ่งเป็นโครงการเฟ้นหานักเขียนดาวดวงใหม่ผู้มีผลงานโดดเด่นน่าจับตามอง มาพัฒนางานเขียนให้ก้าวสู้การเป็นนักเขียนมืออาชีพ โดยมีผู้ได้รับมอบโล่เกียรติยศทังหมด 22 คน 

ผลงานเขียนของมายาโรส
ต่อมา ได้มีผลงานตีพิมพ์กับสำนักพิมพ์โซฟา ในเครืออักขระบันเทิง โดยครั้งนี้ได้ใช้นามปากกาว่ามายาโรสเป็นครั้งแรก มีผลงานเล่มแรกที่ได้ตีพิมพ์กับสำนักพิมพ์นี้คือ รวมเรื่องสั้นชุด  Calnival of love เกมรักราตรีเลือด เรื่อง ชิงช้าสวรรค์ ซึ่งเขียนร่วมกับ แรบบิสโรส, ปริชญา, และ เซวิลล์ โดยสำนักพิมพ์ได้นำไปทำเป็นหนังสือการ์ตูนช่องในเวลาต่อมา

ที่มาของนามปากกา
----------------

เดิมทีใช้นามปากกาว่ากุหลาบน้ำเงิน ต่อมาได้เปลี่ยนเป็นนามปากกามายาโรส ซึ่งมาจากดอกกุหลาบ หมายถึง ความสลับซับซ้อน และเร้นลับ ส่วนคำว่ามายาคือ ความฝันและภาพลวง เช่นเดียวกับลักษณะงานเขียนส่วนใหญ่ของมายาโรส ก็มักเขียนถึงความเพ้อฝันและความเร้นลับ

ผลงานนวนิยาย
------------

1. Passion สุสานรักกุหลาบดำ (2553)
2. ซีรีส์ชุด Death Zodiac เรื่อง ตุ๊กตากล่อมวิญญาณ (2555)
3. ซีรีส์ชุด สิบศพ เรื่อง เคหาสน์เทวทูต (2556)
4. ลา ฟลอร่า โรงเรียนป่วนก๊วนเจ้าหญิง ฉบับ Novel ตอน มิตรภาพวุ่นๆ ชุนมุนวันเปิดเทอม (2556)
5. ซีรีส์ชุด Bloody Honeymoon เรื่อง Promise พรายนครา (2556)
6. ซีรีส์ชุด Bad Furtune เรื่อง Midnight Opera สุสานผีเสื้อ (2557)
7. ซีรีส์ชุด ปัญจอาถรรพ์ เรื่อง วังอสุรา (2557)
8. หุบผาเจ้านาง (2557)
9. Eternal นิรัตินิรันดร์กาล (2558)
10. ซีรีส์ชุด Forword Die เรื่อง Clown มายากลเลือด (2558)
11. Devil Tale นิทราอาฆาต (2558)
12. Death for Rent รถเช่าเหมาวิญญาณ (2559)
13. ลิลิตเมืองมาร (2559)
14. ซีรีส์ชุด โหงอาฆาต เรื่อง ลำนำอเวจี (2561)
15. ซีรีส์ชุด ตาย ๕ เรื่อง สาปมุสา (2561)
16. ระบำขนนก (2564)

ผลงานรวมเรื่องสั้น
------------------

1. รวมเรื่องสั้นชุด  Canival of love เกมรักราตรีเลือด เรื่อง ชิงช้าสวรรค์ (2554) เขียนร่วมกับ แรบบิสโรส, ปริชญา, และ เซวิลล์
2. รวมเรื่องสั้นชุด ทศฆาต เรื่อง ปราสาทสาง (2559)
3. รวมเรื่องสั้นชุด 13 หลอน ฆ่า อาฆาต เรื่อง ราตรีปิศาจ (2559)
4. รวมเรื่องสั้นชุด ชิงผีเกิด เรื่อง ล่องทะเลเลือด (2560)
5. รวมเรื่องสั้นชุด เพื่อนตาย เรื่อง กระจกมาร (2560)
6. รวมเรื่องสั้นชุด ตีสามสามสิบ เรื่อง จันทร์เอ๋ย...จันทร์เจ้า (2562)
7. รวมเรื่องสั้นชุด คน-ผี-พิธีกรรม เรื่อง ลมเพ-ลมพัด (2564)
8. รวมเรื่องสั้นชุด เรื่องเล่าจากพื้นที่สีแดงเข้ม เรื่อง Post-Truth (2564)

อ้างอิง
-------

1. ↑  "เปิดหลังปก ถกถึงแก่นกับสามนักเขียนสาววัยใส". คลังข้อมูลเก่าเก็บจากแหล่งเดิมเมื่อ 2011-11-15. สืบค้นเมื่อ 2013-08-14.
2. ↑  เด็กมีเรื่อง...บ้านฉันอยู่อินทนน์[*ลิงก์เสีย*]
3. ↑  "ผู้ชนะโครงการนักเขียนน่ารัก". คลังข้อมูลเก่าเก็บจากแหล่งเดิมเมื่อ 2013-06-30. สืบค้นเมื่อ 2013-08-14.
4. ↑  สัมภาษณ์นักเขียนแน็ตตี้ กุหลาบน้ำเงิน
5. ↑  พิธีมอบโล่เกียรติยศ NEW STAR the Writer
6. ↑  "มุมนักเขียน...มายาโรส". คลังข้อมูลเก่าเก็บจากแหล่งเดิมเมื่อ 2012-10-24. สืบค้นเมื่อ 2013-08-14.
7. ↑  "มุมนักเขียน...มายาโรส". คลังข้อมูลเก่าเก็บจากแหล่งเดิมเมื่อ 2012-10-24. สืบค้นเมื่อ 2013-08-14.

แหล่งข้อมูลอื่น
---------------

* เว็บบล็อกส่วนตัว